cy es cy cy cy cy en cy de en cy cy cy hi en en cy cy ku cy cy cy cy cy cy cy en cy cy cy en en cy en
Mae Cerdd Emyr Rhys yn Gwasanaeth Cynhyrchu Cerddoriaeth, sy'n weithredol mewn sawl faes:
Gan galw ar ein profiad eang yr ydym yn gallu ymateb i ofynion cerddorol eich prosiect gyda sensitifrwydd, dychymyg ac effeithlonrwydd. Amlinellir pob un o'n gwasanaethau ar wahân yma ond mae'r rhan fwyaf o'n prosiectau yn cynnwys cyfuniad o'r gwasanaethau hyn.
Yn dilyn llwyddiant ysgubol y record newydd gan John ac Alun, bu werthu dros 1500 o gopiau cyn Nadolig, mae gan Recordiau Aran ychydig o brosiectau newydd ar y gweill ar gyfer 2017.
Mae CD newydd gan Côr Meibion Caernarfon bron iawn yn barod, sy'n dathlu 50 mlynedd ers sefydliad y côr. Mae'r record yma yn cynnwys deunydd llawer ysgafnach o gymharu efo'r deunydd ar y record diwethaf recordiodd y côr i Aran. Mae nifer o'r caneuon yn defnyddio traciau cefndir a recordiwyd yn arbennig yn Stiwdio Aran gan nifer o gerddorion sesiwn lleol adnabyddus. Fe recordiwyd cyfraniad y côr yng Nghanolfan yr Ucheldre yn Caergybi. Y mae hwn yn un o hoff leoliadau y label, gyda'i phiano Steinway hyfryd.
Mae deuawd acwstig ifanc efo deunydd ar y gweill gyda'r gobaith o ryddhau rhywbeth yn yr Haf.
Bu Cyhoeddiadau Aran yn brysur yn diweddar y cyhoeddi nifer o ganeuon ar gyfer sawl artist. Bu hefyd yn gweithredu ar ran cwmniau teledu lleol sydd wedi dod i gytundeb efo Aran i weithredu ar eu rhan. Cofiwch cysylltu os ydych eisiau trafod sut mae sicrhau taliadau breindal am eich cerddoriaeth.
Rebownder - Y Gwyllt, Y Gwirion....a'r Gwyrth
Lansiwyd EP 5 trac newydd gan REBOWNDER (aka Iestyn Jones) gan Recordiau ARAN ar Fai'r ail 2014. Dyma'i gynnyrch cyntaf ers sawl flwyddyn ac mae'n dynodi cyfeiriad newydd yn ei fywyd. Hyn sy'n sail i destun llawer o eiriau'r caneuon, ac mae mor di-flewyn ar dafod fel arfer! Fe recordiwyd y traciau yn y Machinerooms a Reel Time Recording yng Nghaerdydd, ac fe'i cynhyrchwyd gan Richard Jackson a Meurig Hailstone. Fe gynlluniwyd y clawr gan Osian Efnisien, yn ei arddull nodweddiadol ei hun. Fe gyhoeddir y traciau i gyd gan Gyhoeddiadau ARAN.
Datblygu 'ibook' ar gyfer cyfnod allweddol 2 a 3
Yn dilyn lansiad llwyddiannus 'Hwyl y Limrigau Newydd' fel llyfr a CD-ROM yn fis Medi 2013, fe ofynnodd yr Uned y Gymraeg mewn Addysg yr Adran Addysg a Sgiliau i Stiwdio ARAN a Gwasg Carreg Gwalch datblygu'r cynnwys ar gyfer ibook i'r ipad. Fe greuwyd deunydd ychwanegol, gan gynnwys darlleniadau gan Dewi Pws a Mari Gwilym a recordiwyd yn Stiwdio ARAN. Fe awdurwyd a rhaglenwyd y cyfan gan y bartneriaeth, efo gwaith graffeg ychwanegol gan Charlie Britton. Mae'r cyfrwng cyffrous yma'n caniatáu i'r testun a'r gwaith rhyngweithiol ymddangos yn yr un man, ac mae'n siŵr o fod yn adnodd poblogaidd iawn yn y dosbarth pan mae'n cael ei ryddhau yn fis Hydref 2014.
FaLang translation system by Faboba
Yn ôl i'r brig
© 2018 Cerdd Emyr Rhys Music